Diari Oficial de la Generalitat Valenciana


Sumari del DOGV 2434, del 24-01-1995 (1995/833628)

ORDRE de 14 de novembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un inmueble situat a València, carrer del Salvador, núm. 25, planta 3ª, porta 5.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/14/(3)/dof/vci/html**

### Dades del document

Número de DOGV
:   2434

Data del DOGV
:   24-01-1995

Secció del DOGV
:   DISPOSICIONS GENERALS

Número del document
:   1995/833628


Data del document
:   14-11-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 14 de novembre de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un inmueble situat a València, carrer del Salvador, núm. 25, planta 3ª, porta 5.   
Com a conseqüència del projecte d'ampliació i ubicació de l'hemicicle del palau de Benicarló i altres dependències de les Corts Valencianes, cal adquirir diversos immobles situats al voltant del palau de Benicarló, entre els quals es troba el inmueble situat al carrer del Salvador, núm. 25, planta 3ª, porta 5.  
A petició del president de les Corts Valencianes, i vistos els articles 6 i 30 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
Finca urbana. Pis tercer de la casa situada en aquesta ciutat de València, carrer del Salvador, número vint-i-cinc, que forma part d'un edifici compost de dues cases que donen, una al carrer del Salvador, demarcada amb el número vint-i-cinc, de l'illa cent quaranta-sis i consta de planta baixa, amb una porta d'entrada independent i d'una altra al costat, amb portal, porteria i escala que condueix als pisos entresols, anomenats de l'esquerra i de la dreta, i a quatre pisos més porxo i terrat i celobert. L'altra casa es troba darrere de l'anterior i dóna al carrer de la Libertat, assenyalada amb el número sis de la mateixa illa, i es compon de planta baixa amb porta independent, i de porta al costat, amb un petit portal i escala que dóna accés a tres pisos alts i terrat. Tot l'edifici confronta: per l'esquerra entrant, amb casa de la vídua del Sr. Salvador Máximo Pons i Raga; per la dreta, amb la del Sr. José Millán; i pel fons, amb el carrer de la Llibertat. Comprèn la finca una superfície total de tres-cents trenta metres, vint decímetres quadrats.  
L'immoble anteriorment descrit figura inscrit en el Registre de la Propietat de València número deu, a nom de la parròquia de Sant Esteve Protomàrtir, al tom 1.024, llibre 28 de la secció Serrans, foli 197, finca núm. 571/D, inscripció 21ª.  
Aquest immoble figura lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de deu milions cinc-centes mil pessetes (86.597.207 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 14 de novembre de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI